# Ælfric's Lives of Saints/16mem

sermo de memoria sanctorum.
Spel loca hƿænne mann ƿille.
Ego sum alfa et ώ · initium et finis dicit dominus deus · qui est et qui erat et qui uenturus est omnipotens ·
Ðæt is on englisc · Ic eom angin · ⁊ ende · cƿæþ drihten god · seðe is · ⁊ seðe ƿæs · ⁊ seðe toƿerd is ælmihtig $^{god}$
An ælmihtig god is on þrym hadum æfre ƿunigende ·001 seþe ealle þincg gesceop · nu habbe ƿe anginn þurh hine · forðan þe he us gesceop · þaða ƿe næron ⁊ us eft alysde þa þa ƿe for-ƿyrhte ƿæron ·
Nu sceole ƿe hogian mid mycelne gymene ·005  ure lif beo sƿa gelógod ·  ure ende geendige on gód (sic) · þanon þe ús  angin com ·
Ƿe magon niman gode bysne ·009 ærest be ðam halgum heah-fæderum · hu hi on heora life gode gecƿemdon · ⁊ eac æt þam halgum þe þam hælende folgodon ·
Ærest abel adames sunu ƿæs gode sƿa gecƿeme013 þurh unsceðþignysse ⁊ rihtƿisnysse ·  crist sylf hine het abel | iustus ·  is se rihtƿisa abel ·
Eft enoch se seofoða mann fram adame ·016 ƿæs sƿa estful on his mode · ⁊ gode sƿa $^{ge}$licƿurðe ·  god hine genam sƿa andsundne on saƿle ⁊ on lichaman butan deaðe up to heofonum · þaða he on ylde ƿæs þreo hund geara ⁊ fif ⁊ sixtig geara · ⁊ he þurh-ƿunað sƿa andsund butan deaðe ⁊ butan gesƿince oð antecristes tocyme ·
Noe eac for his rihtƿisnysse ofer-com  miccle flod022 þe ealne middan-eard ofer-eode · sƿa $^$ ðurh hine ƿearð eft eall mancynn geedstaþelod ·
Abraham for his micclan geleafan to gode ·025 ⁊ for his gehyrsumnysse under-feng sƿilce bletsunge æt gode ·  eall mancynn ða þe gelyfað on god is gebletsod on his cynne · ⁊ his sunu Isáác æfter him leofode mid bletsunge · ⁊ god hine lufode ·
Eft Iacob isaaces sunu ·029 for his gesƿincum soðlice ƿearð gebletsod ærest æt his fæder · ⁊ siððan æt godes engle · ⁊ god him gesette þa oðerne naman israhel ·  is uir uidens deum; $^{Ðætisongliscrespræce}$; se ƿer þe god gesihð · ⁊ mid ðam naman ƿæron þa getacnode · þe nu on cristen-dome ðuruh geleafan god geseoð ·
Iob se eadiga ⁊ se anrǽda godes ðegn ·036 ƿæs sƿa ful-fremed on eallum godnyssum ·  god sylf cƿæð be him ·  his gelica nære ða on ðam life ofer eorðan ·
Þa bæd se deofol æt gode þæt he moste his fandian ·039 hƿæðer he ðurh-ƿunian ƿolde on his godnysse ⁊ bile-ƿitnysse oð his lifes ende · oððe he ƿolde fram gode abugan þurh ða ormætan ehtnysse · þe se niðfulla deofol him on asende ·
Hƿæt ða se deofol anes deges ealle his æhta acƿealde ·044 ⁊ his seofon suna ⁊ ðreo dohtra · ⁊ hine sylfne eac siððan · mid eges-licre untrumnysse gesƿencte · ac se anræda Iób nolde næfre abugan fram godes lufe · ne for ehtnysse · ne for untrumnysse · ne for his bærna lyre · ne nan dyslic ƿord ongean god ne cƿæð · ac mid micclum geþylde he ðancode æfre gode · ⁊ mid inn[e]ƿerdre heortan his drihten æfre herode ·
God hine ða gehælde fram ðam egeslican broce ·052 ⁊ his æhta | him forgeald ealle be tƿi-fealdum · ⁊ he leofode ða gesælig forðan þe he ofer-sƿiðde þone deofol ·
Dauid for his man-þƿyrnysse ⁊ mild-heortnysse ·055 ƿearð gode gecƿeme ⁊ to cynincge gecoren · sƿa  god sylf cƿæð þus be him ·
Ic afunde me dauid iessan sunu · æfter minre heortan058 seðe minne ƿillan mid ƿeorcum gefremð ·
Eft helias se æðela ƿitega forðan þe he ƿan ƿið unriht-ƿisnysse ·060 ƿearð on heofenlicum cræte to heofonum ahafen · ⁊ ðær sƿa sƿa enoch on orsorhnysse ƿunað · forðan þe nán gastlic lác nis gode sƿa gecƿeme sƿa him bið  man ƿinne ƿið unruht-ƿis-nysse symle for manna rihtinge · mid man-þƿærnysse sƿa ðeah · ⁊ mid gemetfæstnysse · ⁊ mild-heortnysse ·  man unriht alecge · ⁊ godes riht arære · sƿa sƿa helias se ƿitega · ƿan ƿið unriht$^{ƿis}$nysse · oð god hine ferode on fyrenum cræte to heofonum · fram eallum ehtnyssum þyssere yðegan ƿorulde ·
Eac sƿilce þa ðry cnihtas on chaldea lande ·071 sidráác · misáác · ⁊ abdenagó · þe for ðan soðan geleafan on þam byrnendan ofne gebundene ƿurdon to cƿale aƿorpene · ac him sona cydde god hƿylcne geleafan hi hæfdon · þa ða se líg ne moste furðon heora fex forsƿælan on þam ade · ac hi ealle ut eodon ansunde to ðam cynincge ·
Eal sƿa eft danihel se deorƿurða ƿitega ·078 for his anfealdnysse ⁊ anrædum geleafan ƿearð tua aƿorpen · þurh ða ƿodan chaldeiscan into $^{ðara}$ leona seaðum · ac hi leofodon be hungre seofon niht metelease · ⁊ ne mihton him derian ·
Manega oðre heah-fæderas ⁊ halige ƿitegan ·083 ƿæron ƿuldor-fulle ƿeras · ⁊ ƿundra gefremedon on þære ealdan · ǽ · ⁊ hi ealle cyddon mid ƿordum · oððe mid ƿeorcum ·  se ƿuldor-fulla hælend · ƿolde us alysan fram helle ƿite ðurh hine sylfne ·
Eft us secgað béc · hu ða synfullan forferdon088 ⁊ ða arleasan æfre for heora yfelnysse | losodon · forðan þe god is sƿa rihtƿis ·  þa rihtƿisan men ne beoð bereafode heora rihtƿisnysse mede ·
Ne eft ða arleasan þe hine mid yfelnysse gremiað ·092 ne magon næfre ætƿindan ðam ecum ƿitum ahƿar ·
Eft on þæs hælendes tocyme ƿearð se halga iohannes094 ætforan him asend sƿa sƿa heofonlic bydel ·  he cristes ƿegas geriht-læhte mid ƿordum · ⁊ to rihtum ƿeorcum geƿende þa leode ·
Ƿitegung · ⁊ seo ealde · ǽ · ƿunodon oð ·098 ⁊ iohannes astealde þa stiðan drohtnunge on þære niƿan gecyðnysse sƿa sƿa crist him geƿissode · ⁊ he ƿæs ægðer ge ǽlic · ge godspellic · sƿa sƿa gemæru betƿux moysen ⁊ us · sƿa anræde godes man ·  god sylf cƿæð be him ·  nan mærra man næs on middanearde acenned of ƿere ⁊ of ƿife · þus hine ƿorðode god; [sic @ Skeat] hƿæt ða ure hælend þæs heofonlican godes sunu cydde his mycclan lufe þe he to us mannum hæfde · sƿa  he ƿearð acenned of anum clænan mædene butan ƿeres gemanan · ⁊ mann ƿearð geseƿen on saƿle · ⁊ on lichaman · soð god · ⁊ soð man · to ðy ·  he us alysde þa ðe gelyfað on hine fram ðam ecan deaðe · mid his unscyldigan deaðe ·
Be þam ƿe magon to-cnaƿan cristes eadmodnysse ·113  se healica god hine sylfne sƿa ge-eadmette ·  he ðam deaðe under-hnah ⁊ þone deofol ofersƿyðde mid þære menniscnysse ⁊ mancynn sƿa alysde ·
He is ofer ealle þincg ælmihtig scyppend ·117 ⁊ he ƿolde sƿaðeah ƿite ðroƿian for ús · nu is his eadmodnys us unƿiðmetenlic · forðan þe ƿe synd synfulle ⁊ sceolan beon eadmode · ƿille ƿe · nelle ƿe · ⁊ he ƿolde sylf-ƿilles us syllan ða bysne · sƿa sƿa he sylf cƿæð ·
Discite a me quia mitis sum et humilis corde · et inueni⁊is requiem animabus uestris · $^{þætisonenglisc;}$123
Leorniað æt me  ic manþƿære eom ·124 ⁊ eadmod on heortan · ⁊ ge gemetað reste eoƿrum saƿlum ·
Þis sæde drihten;126
Ne het he us na leornian heofonas to ƿyrcenne ·127 ac het us beon eadmode  ƿe to heo|fonum becomon · forðan þe þa modigan ne magon $^{cumannæfre}$ to heofonum ·
Crist clypode on his bodunge · ⁊ cƿæð to eallum mannum ·130
Penitentiam agite adpropinquabit enim regnum caelorum · $^{þætisonenglisc;}$131
Ƿyrcað dædbote eoƿra mis-dæda ·132 forðan þe heofonan rice efne genealæchð ·
Crist ferde ða abutan geond þa Iudeiscan byrig134 bodigende godspel · ⁊ ða blindan onlihte ⁊ ealle untrumnysse $^{onlihte}$ ⁊ adla gehælde ·
His hlisa asprang þa to syrian lande ·137 ⁊ man ferode untrume $^{menn}$ feorran ⁊ nean · myslice geuntrumode · ⁊ monað-seoce · ⁊ ƿode · ⁊ eac sƿilce beddrydan · ⁊ brohton to ðam hælende · ⁊ he hi ealle gehælde forðan þe he hælend is ·
Þas ylcan mihte he forgeaf his mæran apostolum ·142  hi mihton gehælan on ðæs hælendes naman ealle untrumnyssa · ⁊ eac ða deadan aræran · ⁊ aclænsian ða hreoflian sƿa sƿa crist sylf dyde ·
Tƿelf apostolas ƿæron þe ƿunedon mid him ·146 ⁊ tƿa ⁊ hund seofontig he geceas him to bydelum · þa ferdon tƿam · ⁊ tƿam · ætforan him gehƿyder ·
Þas feoƿer ⁊ hundeahtatig þe folgodon ðam hælende ·149 synd ða grund-ƿeallas on godes gelaðunge ⁊ þa fyrmestan bydelas · ⁊ hi ure béc setton · sƿa sƿa hi geleornedon æt heora lareoƿe criste · ⁊ heora lár becom to ðam ytemestum landum ·
Hit gelamp þa sume dæg · ða ða se hælend siðode ·154  sum man him cƿæð to ·
Ic ƿille siþian mid ðe ·155 ⁊ ðe folgian sƿa hƿider sƿa ðu færst ·
Ða cƿæð se hælend him to ·157
Foxas habbað holu ·157 ⁊ fugelas habbað nest · ⁊ ic næbbe ƿununge hƿider ic min heafod ahyldan mæge ·
Crist sceaƿode his heortan ⁊ geseah his prættas ·160 forðan þe he mid soðfæstnysse ne sohte þone hælend · ac foxunga ƿæron ƿunigende on him · ⁊ up-ahefednys sƿilce healice fugelas · ða ne mihte sƿilc man siðian mid criste ·
Crist eft þa siððan · cƿæð to sumum oðrum ·165
Fylig me on minre fare · ⁊ he afyrht andƿyrde ·166
Læt me ærest drihten ardlice faran ·167 ⁊ minne fæder bebyrigan ·
Þa cƿæð crist to þam menn | eft ·168
Geþafa  þa deadan heora deadan bebyrion ·169 gang ðu sylf soðlice · ⁊ godes rice boda ·
Þa synd soðlice deade þe heora scyppende ne ðeoƿiað ·171 ⁊ ða þe godes beboda mid biggengum ne healdað · þas magon bebyrigan þyllice oðre · ⁊ mid lyffetungum to leahtrum gehnexian ·
Þa cƿæð sum þridda man to criste eft ðus ·175 ic ƿylle fylian þe leof · ac læt me ærest faran · ⁊ cyðan minū hiƿum hu ic hæbbe gemynt ·
Him andƿyrde þus se hælend ·178
Gif se yrðlincg behylt178 under-bæc gelome · ne bið he gelimplic tilia ·
 is on ðisum andgite ·180
Sƿa sƿa se yrðlincg amyrð180 his furuh gif he locað to lange under-bæc · sƿa eac seðe ƿile geƿendan to gode · ⁊ bihð eft to ƿoruld-þingum ne bið he gode and-fencge ·
Mænigfealde ƿæron þæs hælendes ƿundra ·184 ⁊ his halige lár sƿa ƿe leorniað on bocum · ⁊ ealle his folgeras forleton ealle þincg · ægðer ge ƿíf · ge æhta · ⁊ ƿunodon on clænnysse · for his fægeran behate · ⁊ for heofonan rice ·
Eft æfter his æriste ⁊ up-stige to heofonum ·189 þaþa se geleafa aras ⁊ man alede deofolgyld · þa ƿurdon ða halgan martiras sƿa micclum onbryrde ·  hi sƿeltan ƿoldon ærðan þe hi ƿiðsocon gode · ⁊ heora lif aleton ærðan þe heora geleafan · ⁊ ƿurdon ofslagene for ðam soðan geleafan · fela þusenda martira on myslicū ƿitum · ⁊ hi habbað þa ecan myrhðe for heora martyrdome ·
Se arleasa deofol þe is æfre embe yfel ·197 astyrode þa ehtnysse ðurh arlease cƿelleras · ⁊ ƿolde mid slege ofersƿiðan þa cristenan · ⁊ godes geleafan alecgan gif he mihte · ac sƿa man má ofslóh · sƿa þær má gelyfdon ðurh þa micclan ƿundra þe ða martyras gefremedon ·
Eft ðaða god sealde sibbe his gelaðunge ·203 þa ƿolde se deofol mid gedƿylde amyrran þone soðan geleafan · ⁊ seoƿ ða gedƿyld on dyrstigum mannum · an ðæra ƿæs arrius þe  yfel ongann · ac him eode se innoð út æt his forð-gange ·
Manega ƿæron eac þe myslice dƿelodon ·208 oð  þa halgan fæderas heora yfel adƿæscton · ⁊ þone soþan geleafan gesetton ðurh god · sƿa sƿa se hælend hine | tæhte his halgum apostolum; [sic @ Skeat]
Þa ƿæron halige bisceopas gehealtsume on þeaƿum ·212 ⁊ ƿise mæsse-preostas þe ƿunodon on clænnysse · ⁊ manega munecas on mycelre drohtnunge · ⁊ clæne mædenu þe criste þeoƿodon on gastlicre drohtnunge for heora drihtnes lufan · ⁊ ða synd nu ealle on þam ecan ƿuldre for heora clænnysse mid criste ƿunigende ·
Nu on urum dagum on ende þyssere ƿorulde ·219 sƿicað se deofol digollice embe us · hu he þurh leahtras forlære ða cristenan · ⁊ to mislicum synnum heora mod aƿende · ac ða beoð gesælige þe his sƿic-domas to-cnaƿað · ⁊ his lot-ƿrencas mid geleafan ofer-sƿyðað ·
He ƿet nu sƿiðe ⁊ ƿynð on ða cristenan ·225 forðan þe he ƿat geare  þysre ƿorulde geendung is sƿyðe gehende · ⁊ he on-et forði ·
Ƿe sceolan eac onettan ⁊ urum saƿlum gehelpan ·228 þurh góde biggengas gode to gecƿemednysse · forðan þe ƿe ne motan lange on ðysum life beon ·
And [sic @ Skeat]  is godes mildheortnyss · þeah ðe hit digle sy ·231
On anginne ðissere ƿorulde þaþa heo ƿynsum ƿæs ·232 ⁊ menn moston lybban be heora lustum ða · þa ƿæs langsū lif · sƿa  hi leofodon sume nigon hund geara · on ðæra heah-fædera timan · sume eahta hund geara · ⁊ sume eac leng ·
Nu is ure líf ungelíc heora ·237 forðan þe ƿe ne moton lybban be urum lustum nu · ac ƿe sceolan gehyrsumnian ures hælendes bebodum · ⁊ mid earfoðnyssum  ece líf geearnian · ⁊ seo earfoðnys ongan on ðære godspell-bodunge ·
Nu hæfð god eac gescyrt sƿyþe ure dagas242 sƿylce hé sƿa cƿæde ·
Ne sceole ge sƿincan to lange ·243 ac beoð eoƿ anræde to þam ecan life · þærðær ge butan gesƿince gesælige lybbað ·
Nu synd ðreo heah-mægnu · ðe menn sceolan habban ·246
Fides · Spes · Caritas ·  is geleafa · ⁊ hiht · ⁊ seo soðe lufu ·247  is se geleafa ·  he gelyfe mid mode · on ða halgan ðrynnysse · ⁊ soðe annysse; ⁊  is se hiht  he hopige to gode · ægðer ge on gelimpe ge on unge-limpe · ⁊ næfre ne ortuƿige be | godes arfæstnysse;  is seo soðe lufv ·  man his scyppend lufige mid únametenre lufe · ⁊ ða menn þe ƿel ƿillað · sƿa sƿa hine sylfne on soðfæstnysse æfre ·
For godes lufon ƿe sceolon eac lufian ure fynd ·256 sƿa  ƿe ðone man lufian · ⁊ his mis-dæda onscunian ·
Us is to under-standenne ðas endebyrdnyssa ·258
Crist cƿæð on his godspelle ·  ƿe god lufian sceolan259 mid ealre ure heortan ofer ealle ðincg · ⁊ siððan ure nextan sƿa sƿa us sylfe · ⁊ eac ure fynd he het us lufian · ac he ne ihte ðærto mid ealre heortan · ne sƿa sƿa us sylfe · forðan þe him soðlice geniht-sumað  ƿe hi lufian · ⁊ læððe to nabban · þeah ðe ƿe mid ealre heortan ne sƿá sƿá us sylfe hi lufian ·
Nu syndon eahta heafod-leahtras · þe us onƿinnað sƿiðe ·267
An is gecƿæden gula ·  is gyfernyss on englisc ·268 seo deð   man yt ær timan · ⁊ drincð · oððe he eft to micel nimð on æte oððe on ƿæte · seo fordeð ægðer ge saƿle ge lichaman · forðan þe heo macað þam menn mycele untrūnysse · ⁊ to deaðe gebrincgð for $^{ðā}$ ormætan [the n is added] drænce · heo fordeð eac ða saƿle · forðan he sceall syngian oft [the t is added] ðone he sylf nat hu he færð for his feond-licum drencum ·
Se oðer leahtor is forligr ⁊ unge-metegod galnyss ·276
Se is gehaten fornicatio · ⁊ he befylð þone mann ·277 ⁊ macað of cristes limum myltestrena limv · ⁊ of godes temple gramena ƿununge ·
Se þridda $^{leahter}$ is auaritia ·  is seo yfele gitsung ·280 ⁊ seo is ƿyrtruma ælcere ƿohnysse ·
Heo macað reaflac · ⁊ unrihte domas ·282 stala ⁊ leasunga · ⁊ forsƿorennyssa · heo is helle gelíc · forðan þe hi habbað butu unafylledlice grædignysse  hi fulle ne beoð næfre ·
Se feorða leahtor is ira ·  is on englisc ƿeamodnyss ·286 seo $^{deð}$  se man nah his modes geƿeald · ⁊ macað manslihtas · ⁊ mycele yfelu ·
Se fifta is tristitia ·  is ðissere ƿorulde unrotnyss289 $^{is}$ þonne se man geunrotsoð (sic) ealles to sƿyðe for his æhta lyre þe he lufode to sƿyðe · ⁊ cid þonne ƿið god · ⁊ his synna geeac|nað ·
Tƿa unrot-nyssa synd · an is þeos yfele ·293 ⁊ oðer is halƿende  $^{isse}$ man for his synnum geunrotsige.
Se sixta leahter is accidia gehaten ·295  is asolcennyss oþþe slæƿð on englisc · ðonne ðam menn ne lyst on his life nan god dón · ⁊ bið him ðonne mycel yfel  he ne mæge nan god don · ⁊ bið æfre ungearu to ælcere duguðe ·
Se seofoða leahter is iactantia gecƿeden ·300  is ydel gylp on ængliscre spræce $^{is}$ ðonne se man bið lof-georn ⁊ mid licetunge færð · ⁊ deð for gylpe gif he hƿæt dælan ƿile · ⁊ bið þonne se hlisa his edlean ðære dæde ⁊ his ƿite andbidað on ðære toƿeardan ƿorulde ·
Seo eahteoðe leahter is superbia gehaten ·306  is on ænglisc modignyss gecƿeden · seo is ord ⁊ ende ælcere synne · seo geƿorhte englas to atelicum deoflum · ⁊ ðone man macað eac gif he modigað to sƿyðe þæs deofles geferan ðe feol ær ðurh hí ·
Nu syndon eahta heafod-mægnu · ða magan ofer-sƿiðan312 þas fore-sædan deoflu þurh drihtnes fultum ·
An is temperantia ·  is gemetegung on englisc ·314 $^{is}$  man beo gemetegod ⁊ to mycel ne ðicge · on ǽte · ⁊ on ƿǽte · ne ær timan ne gereordige ·
Nytenu ætað sƿa ǽr sƿa hí hit habbað ·317 ac se gesceadƿisa man sceal cepan his mæles · ⁊ ðonne $^{sƿa}$ mid $^{ge}$sceade his gesetnysse healdan · þonne mæg hé ofersƿiðan sƿa ða gyfernysse ·
Seo oðer miht is castitas ·  is clænnyss on ænglisc ·321 $^{is}$  se læƿeda hine healde butan forligre on rihtum synscipe mid gesceadƿisnysse · ⁊ se gehadoda godes ðeoƿa healde his clænnysse · þone $^{bið}$ ofer-sƿyðed sƿa eac seo galnyss ·
Seo ðrydde miht is largitas ·  is cystignyss · on englisc ·326 $^{is}$  man ƿislice $^{hisæhta}$ aspende · na for ƿoruld-gylpe þa ðincg þe him god lænde · on ðysum life to brucenne ·
God nele  ƿe beon grædige gytseras ·329 ne eac for ƿoruld-gylpe for-ƿurpan ure æhta · ac dælan hi mid gesceade sƿa sƿa hit drihtne licie · ⁊ gif ƿe ælmyssan doð don hi butan gylpe · þonne mage ƿe fordón sƿa ða deofollican gitsunga ·
Seo feorðe miht | is patientia ·  is geðyld ⁊ þolmod$^{nys}$ gecƿæden ·334 $^{is}$  se mann beo geðyldig ⁊ ðol(o)mod for gode · ⁊ læte æfre his geƿitt geƿyldre þonne his yrre · forðan þe se hælend cƿæð þus on his godspelle ·
In patientia uestra possidebitis animas uestras ·338
 is on engliscre spræce ·339
On eoƿrum geðylde339 ge habbað eoƿre saƿla soðlice gehealdene ·
Se heofonlica ƿis-dom cƿæð ·   yrre hæfð ƿununge341 on ðæs dysegan bosme $^{is}$ ðonne he bið to hræd-mod · ⁊ se ealƿealdenda dema demð æfre mid smyltnysse · ⁊ ƿe sceolan mid geðylde ofersƿyðan  yrre ·
Seo fifte miht is spiritalis (sic) laetitia ·345  is seo gastlice blys · $^{is}$  man on god blyssige betƿux unrotnyssum þysre reðan ƿorulde · sƿa  ƿe on ungelimpum ormode ne beon · ne eft on gesælðum to sƿyðe ne blyssian · ⁊ gif ƿe forleosað þas lænan ƿoruld-ðingc · þonne sceole ƿe ƿitan  ure ƿunung nis na hér ac is on heofonū gif ƿe hopiað to gode ·
Þyder ƿe sceolan efstan of ðyssere earfoðnysse353 mid gastlicre blisse · þonne bið seo unrotnyss mid ealle ofer-sƿyðed mid urum geðylde ·
Seo syxte miht is instantia boni operis ·356  is anrædnyss gódes ƿeorces · gif ƿe beoð anræde on urum godum ƿeorcum · ðonne mage ƿe ofer-sƿyðan þa asolcennysse sƿá · forðan þe hit bið langsum bysmor · gif ure líf bið unnyt hér ·
Seo seofoðe miht is seo soðe lufu to gode ·361  ƿe on gódum ƿeorcum godes lufe cepon ·
Na ideles gylpes · þe him is andsæte ·363
Ac uton dón ælmyssan sƿa sƿa he us tæhte ·364 gode to lofe na us to hlisan ·  god sy geherod on urum godū ƿeorcum · ⁊ se idela gylp us beo æfre unƿurð ·
Seo eahteoðe miht is · seo soðe eadmodnyss ·368 ge to gode ge to mannum · mid modes hluttornysse · forðan seðe ƿis byð · ne ƿurð he næfre modig ·
On hƿan mæg se mann modigan þeah he ƿille ·371 ne mæg he on geðincðum forðan þe fela synd geþungenran · ne mæg he on his æhtum · forðan þe he his ende-dæg nát · ne on nanū þingum he ne mæg modigan · gif | he ƿis bið
Nu ge habbað gehyred · hu þas halgan mægnu375 ofersƿyðaþ ða leahtras · þe deofol besæƿð on us · ⁊ gif ƿe nellað hi ofer-sƿiðan · hi besencað us on helle ·
Ƿe magon þurh godes fylst ða feondlican leahtras378 mid gecampe ofer-ƿinnan · gif ƿe cenlice feohtað · ⁊ habban us on ende þone ecan ƿurð-mynt · á mid gode sylfum gif ƿe sƿincað nu hér; [sic @ Skeat]
Ðā to ƿuldre ðe on ecnysse rixað ece drihten; [sic @ Skeat]382 þā sy ƿuldor ⁊ lof · ðe á leofað · mid fæder · ⁊ mid suna · ⁊ mid ðā halgan g[aste] on ecnysse. Amen. [doxology added in a later hand]